Troels Bech

Troels Bech (født 29. juli 1966 i Svendborg) er en dansk fotballtrener og tidligere fotballspiller. Han er nåværende hovedtrener for Esbjerg fB. Hans karrieremessige høydepunkt er sesongen 2001-02 da han ledet Odense BK til seier i den danske cupen, samt da han ble dansk mester som spiller for Silkeborg IF i 1994-95. Etter en mislykket operasjon i hælen måtte han legge opp som spiller i en alder av kun 27 år, men han gikk med en gang inn i treneryrket. 

 Biografi 
Bech ble født i Svendborg, og startet derfor fotballkarrieren i Svendborg fB i den danske 2. divisjon, under manager Viggo Jensen. I 1987 meldte Bech overgang til tyske Greuther Fürth i Bayernliga. Han spilte 7 kamper for dem som midtbanespiller, før han igjen flyttet tilbake til Svendborg.Troels Bech ny trener i Esbjerg, Danmarks Radio, 23. november 2005 Fra 1988 samarbeidet Bech med treneren Viggo Jensen igjen, denne gangen i toppklubben Silkeborg IF. 

I hans første år i Silkeborg spilte Bech midtstopper. Han hadde ansvar for de fleste dødballsituasjoner, og scoret blant annet fire mål på to kamper i 1990-sesongen, tre av dem på straffe mens det siste kom direkte fra hjørnespark.
4. desember: Troels Bech  , Silkeborg IF,4. desember 2005 Etterhvert ble han benyttet som venstreback. I 1994 vant Silkeborg den danske superligaen med Bech på laget. Senere samme år måtte han legge opp på grunn av en akillesskade.

Han satset tidlig på karriere som trener, først som assisterende manager for Viborg FF i den danske 1. divisjonen. Der arbeidet han igjen under Viggo Jensen, og hjalp klubben til opprykk til superligaen i 1995. Han ble deretter trener for kvinnelaget Hjortshøj-Egå, som han vant den danske eliteserien med i 1997. Videre ble han trener i 1.-divisjonsklubben AC Horsens, før han gikk til rivalen Ikast FS. Kort tid etter slo klubben seg sammen med Herning Fremad for å danne klubben FC Midtjylland. Den nye klubben valgte Hernings manager, Ove Pedersen, til å lede laget, og dermed ble Bech funnet overflødig.

I 2000 ble han manager for superligaklubben Odense BK, som han ledet til seier i den danske cupen i 2002. Påfølgende år ledet han Midtjylland til finale i samme cupen, men denne gangen ble det tap. I desember 2003 fikk han sparken av denne klubben på grunn av manglende resultater. Han ble igjen manager for Odense fra 2004 til 2005, før han signerte for Esbjerg i oktober 2005 (med effekt fra januar 2006).

 Involvert i SK Branns trenerjakt 
I november 2008 ble han knyttet til den ledige trenerjobben i SK Brann, som etterfølger av Mons Ivar Mjelde. Trenerjakten foregikk ikke i hemmelighet, slik som ofte er tilfellet med slike saker, Branns Roald Bruun-Hanssen ble intervjuet av media mens han besøkte Bechs klubb Esbjerg. To dager senere var Bech i Bergen og fikk omvisning på Brann Stadion. Reaksjonene fra Brann-fansen lot ikke vente på seg, og var i stort overtall negative, med den begrunnelse at han var sjef for et lag som lå absolutt sist i den danske ligaen.Overrasket over reaksjonene Brann-spiller Njogu Demba-Nyrén hadde imidlertid spilt for Bech tidligere og hyllet ham i media.http://fotball.aftenposten.no/eliteserien/article122711.ece 16. november fikk han sparken i Esbjerg etter å ha flørtet med SK Brann.Fikk sparken etter flørt med Brann Da hadde klubben nettopp tapt mot Aab, og befestet sin bunnposisjon i dansk superliga. Likevel fikk han ikke jobben som trener for SK Brann. De valgt til slutt å ansette Steinar Nilsen fra Tromsø.

 Meritter 
 Som spiller 
 Dansk Superliga: 1993-94, med Silkeborg 
 Som trener
 Opprykk til dansk Superliga: 1994-95, som ass. manager med Viborg
 Vinner av den danske eliteserien for damer: 1996-97, med Hjortshøj-Egå 
 Vinner av den danske cupen: 2001-02, med Odense
 Finalist i den danske cupen: 2002-03, med Midtjylland

 Referanser 

 Eksterne lenker 


Kategori:Danske fotballspillere
Kategori:Danske fotballtrenere
Kategori:Fotballspillere for SpVgg Greuther Fürth
Kategori:Fotballspillere for Silkeborg IF
Kategori:Personer fra Svendborg